b'\n_START_ARTICLE_\nKent Andersson (skuespiller)\n_START_SECTION_\nLiv og virke\n_START_PARAGRAPH_\nKent Andersson vokste opp i en arbeiderfamilie med seks s\xc3\xb8sken som bodde i bydelen Rambergsstaden p\xc3\xa5 Hisingen i G\xc3\xb6teborg. Hans enkle bakgrunn preget mange av hans dikt, sangtekster og teaterstykker. I ten\xc3\xa5rene arbeidet han ved et papirbruk f\xc3\xb8r han dro til sj\xc3\xb8s. Tilbake i hjembyen kom han i kontakt med Atelierteatern hvor han gjorde sin skuespillerdebut. Han debuterte som filmskuespiller i Vildf\xc3\xa5glar i 1955. Han kom inn ved G\xc3\xb6teborgs stadsteaters elevskole i 1958, og p\xc3\xa5 begynnelsen av 1960-tallet gjorde han sine f\xc3\xb8rste TV-roller. Han begynte tidlig \xc3\xa5 skrive teaterstykker og regissere.'